《青玉案 郊外偶书》
清代·叶绍本

夕阳照树红相亚，秋已半、新寒乍，潦水初收黄叶下，一年春信。

依依柳色，又待东风也。

孤城一抹浑如画，又屈曲、疏篱傍茅舍，此景北来应共讶。

下若溪边，馀英渡口，只少虹梁跨。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。